《哀鹤年先生女兄月娥死节》
明代·管讷

姊也从容贼陷城，全家殉节万人惊。鱼龙应护贞魂在，犬豕难亏大义明。

世上千年名不泯，水中七日面如生。至今合冢黄山麓，霜月萧萧夜共清。

作者简介：明松江府华亭人，字时敏。少即能诗。洪武中征拜楚王府纪善，迁左长史，事王二十余年，以忠谨闻。年七十余致仕，楚王请留居武昌，禄养终身。有《蚓窍集》。